**TUSSEFARET 2** **PROSJEKTBESKRIVELSE**

**GENERELT**

Tussefaret 2 består av 4 stk eneboliger. Boligene oppføres i 2 etasjer med takterrasse. Boligene leveres med integrert carport samt biloppstillingsplass til hver bolig.

Denne beskrivelsen er utarbeidet for å orientere om bygningens viktigste bestanddeler og funksjoner. Det kan forekomme avvik mellom prosjektbeskrivelse og plantegninger. I slike tilfeller er det alltid denne prosjektbeskrivelsen og romskjemaet som er retningsgivende. Enkelte illustrasjoner i tegnings og salgsmaterialet er ment som eksempler og kan vise forhold som ikke er i samsvar med leveranse, så som møblering, fargevalg, dør og vindusform, antall vinduer, bygningsmessige detaljer, for eksempel fasadedetaljer, detaljer på fellesarealer, materialvalg, beplantning etc.

Toleransekrav for utførelse er ihht. NS 3420, siste revisjon. Boligene er bygget etter TEK 17.

Bygningen utføres med bærekonstruksjoner i gran limtre samt gran k-virke, prosjektert og dimensjonert ihht. gjeldende krav. Yttervegg består i hovedsak av 198 mm bindingsverk med 48 mm krysslekting på innsiden, fullisolert. Til utvendig kledning er det benyttet stående kledning grunnet + 1 mellomstrøk i en mørk farge.

Innvendige lettvegger har tre-stendere, og er kledd med malte gipsplater.

Yttertak med dobbeltkrum takstein farge sort.

**STANDARD INNVENDIG BEHANDLING**

**GULV**

Det leveres som standard et slitesterkt laminatgulv i oppholdsrom, type: Pergo Modern Grey el. tilsvarende.

På gulvene i vindfang bad og bad/vask leveres moderne fliser.

**VEGGER**

Det leveres malte gipsplater i alle rom, farge: Klassisk hvit

Bad og bad/vask leveres med flislagte gulv og baderomspanel på vegger.

**HIMLING**

Alle himlinger i boligen leveres med malte gipsplater, farge: Klassisk hvit

**UTSTYR**

**KJØKKEN**

Det leveres et moderne kjøkken fra KVIK i tidløs design som standard. Kjøkken leveres komplett med hvitevarer.

Det leveres oppvaskbenk med nedfelt stålkum. Laminert benkeplate.

**GARDEROBE**

Det avsettes plass til 1 meter garderobe pr. inntegnet sengeplass.

**INNVENDIGE DØRER**

Hvite slette formpresset dører med karm og dempelist. Dørene leveres behandlet fra fabrikk. Glatte gerikter leveres malt med synlige spikerhull.

**BAD**

Bad leveres med baderomspanel på vegger og flislagte gulv med moderne fliser. På bad leveres dusjvegger og baderomsmøbel ihht plantegning med vask og speil (stiplet badekar er tilvalg). Alt sanitærutstyr leveres i hvit utførelse. Det leveres gulvstående toalett.

**VINDUER**

Vinduer leveres ihht. Gjeldende TEK. Vinduene leveres ferdigmalt fra fabrikk. Noen vinduer har fastkarm. Åpningsbare vinduer leveres med låsing i luftestilling.

**YTTERDØRER**

Ytterdører leveres i malt utførelse fra fabrikk. FG godkjent sikkerhetslås leveres.

Trådløs ringeklokke vil bli levert.

Balkongdør leveres med FG-godkjente låser.

**TEKNISKE ANLEGG**

**VENTILASJON**

Boligene leveres med balansert ventilasjon, prosjektert ihht. gjeldende krav.

**ELEKTRISK ANLEGG**

Anlegget installeres i henhold til offentlige myndigheters forskriftskrav. Alle kontaktpunkter er jordet. Fortrinnsvis benyttes skjult anlegg og det benyttes kun automatsikringer. Antall elektriske punkter i boligen er i henhold til NEK 400. Varmekabler blir lagt på alle flislagte flater.

Boligene leveres som standard med solcellepanel på taket.

**SANITÆR**

Det monteres ettgreps blandebatterier på bad og kjøkken, opplegg for oppvaskmaskin i kjøkkenbenk og for vaskemaskin på begge bad, som anvist på tegning.

Det leveres gulvstående toalett på bad.

Tekniske rørføringer samles i et rør-i-rør skap som plasseres på et av badene.

Varmtvann leveres fra varmtvannsbereder plassert på bod (teknisk), volum på 200 liter.

**OPPVARMING**

Som standard leveres elektrisk oppvarming med varmekabler i alle flislagte rom.

Peis type Sirius 1 fra Schiedel.

**TV/DATA**

Det tilrettelegges for fiber.

**TEGNINGER AV TEKNISKE ANLEGG**

Tekniske anlegg og fremføring til disse blir ikke inntegnet på tegninger som omfattes av kjøpekontrakt. Endelig plassering av disse bestemmes av hva som er hensiktsmessig og nødvendig.

**GENERELT**

**SLUKKERUTSTYR**

Brannslukningsutstyr leveres i henhold til forskrifter.

**INNVENDIG TRAPP**

Det leveres innvendig trapper med beiset trinn og rekkverk/vanger i hvitmalt utførelse.

**CARPORT**

Boligene leveres med carport integrert i boligen.

**UTOMHUSARBEIDER**

Tomten leveres opparbeidet med ferdigplen. Gang- og kjøresoner leveres med asfalt.

**TERRASSE**

Terrasse leveres med gulv i impregnert furu.

**FORBEHOLD**

Alle opplysninger i denne beskrivelse er gitt med forbehold om rett til endringer som er hensiktsmessige og nødvendige, eksempelvis pga. offentlige pålegg.

Det tas forbehold om eventuelle feil i beskrivelsen.

Jessheim, 05.03.2024

S.A.B.-BYGG AS